Coligny-moordverhoor sleutelgetuie erken hy het gelieg in hof met die belofte van ‘n huis asook R3miljoen kontant?- Gaan die twee Coligny-manne se skuldigbevinding tersyde gestel word, gegewe die feit dat die “ooggetuie” nou prontuit erken dat hy gelieg het en omgekoop is om valse getuienis af te lê? | SAUK.co.za - Nuus.info
Mens sou graag wou sien hoe die regstelsel gaan reageer op hierdie toets en of daar opgetree gaan word teen die “ooggetuie” en die omkopers…of gaan dit maar op boendoehofwyse beskou word as: Ag wat, hulle is wit, al het ons nie bewyse nie aanvaar ons hulle is in elk geval rassiste!
Waar is die politici soos Maimane wat hier blou moord geskree het oor rassisme? Doodstil. Soos gewoonlik.
En natuurlik, wat van die mense wie se huise afgebrand is in Coligny as gevolg van die betogings en opstande wat aangehits is…deur die getuienis van ‘n “ooggetuie” wat nou erken dat hy gelieg het!
Weereens kan mens net tot die slot punt kom dat Suid-Afrika reeds in die drein af is en hoe absoluut onontbeerlik ‘n spoedige mandaat vir selfbeskikking is.
Anders is dit môre ek of jy wat in die tronk sit op grond van ‘n “ooggetuie” se getuienis!
Bonakele Pakisi, die enigste ooggetuie in die Coligny-moordverhoor, het glo aan verskeie mense erken dat hy in sy verklaring en in die hof gelieg het. Nou sê hy hy het nie in die hof gejok nie.
Intussen het die burgerregte-organisasie AfriForum hbesluit om aan te bied om regs- en ander bystand aan Pieter Doorewaard en Phillip Schutte van Coligny te verleen.
Volgens Kallie Kriel, uitvoerende hoof van AfriForum, wil sy organisasie benewens die hulp aan Doorewaard en Schutte, ook toesien dat Pakisi strafregtelik vervolg sal word vir die meineed wat hy gepleeg het. Volgens Kriel is dit belangrik dat diegene wat leuens verkondig om rassespanning te skep en valslik ’n wolk van “rassisme” oor onskuldige mense se koppe laat hang, tot verantwoording geroep moet word.
“Soos Doorewaard en Schutte se lewens deur leuens vernietig is, het ons pas ook weer in Schweizer-Reneke gesien hoe rasse-opstokers ’n bekwame onderwyseres, Elana Barkhuizen, se lewe met leuens en wanvoorstellings ontwrig het. Die tyd het aangebreek dat ’n voorbeeld van alle leuenaars en rasse-opstokers gemaak word,” voeg Kriel by.
Bronne: Front Nasionaal, Rapport, AfriForum
« Cyclists are “defenseless” against violent attacks – Two cyclists were severely injured when they were attacked by a vindictive group of people in Stellenbosch
So val Zuma se geraamtes nou letterlik uit die kas – Voormalige hoof van Bosasa erken dat Jacob Zuma op betaalstaat van die maatskappy was en ’’n omkoop bedrag van R300 000 maandeliks ontvang het »